24 વર્ષીય ક્વિંટિન જેર્મી ક્લેર્ક પોતાની મિત્ર મેરી ડ્રોજ સાથે 30 સપ્ટેમ્બરના રોજ ભારત આવ્યા હતા. સ્વિટઝર્લેન્ડના લૉસેન શહેરથી ફતેહપુર સિક્રી પહોંચેલ આ યુગલ પર કેટલાક લોકો દ્વારા હુમલો કરવામાં આવ્યો હતો. લોકોએ તેમની પર પથ્થર અને ડંડા વડે હુમલો કર્યો હતો, જેમાં આ યુગલને ગંભીર ઇજા પહોંચી હતી. તેમને ઘાયલ હાલતમાં છોડીને જ હુમલાખોરો ત્યાંથી ફરાર થઇ ગયા હતા. આ ઘટના સામે આવતા જ વિદેશ મંત્રી સુષ્મા સ્વરાજે આ મામલે ઉત્તર પ્રદેશ સરકાર પાસે રિપોર્ટ માગ્યો હતો.